
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL TIPINIO DYDŽIO IR TURINIO IŠORINĖS REKLAMOS ĮRENGIMO PROJEKTŲ IR ŠIOS IŠORINĖS REKLAMOS ĮRENGIMO REIKALAVIMŲ
PATVIRTINIMO

2018 m. gruodžio 19 d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos reklamos įstatymo 12 straipsnio 7 dalimi ir Išorinės reklamos įrengimo taisyklių, patvirtintų Lietuvos Respublikos ūkio ministro . liepos 30 d. įsakymu  Nr. 4-670 „Dėl Išorinės reklamos įrengimo taisyklių patvirtinimo”: 
1. T v i r t i n u tipinio dydžio ir turinio išorinės reklamos įrengimo projektus ir šios išorinės 
reklamos įrengimo reikalavimus (pridedama).
2. P r i p a ž į s t u netekusiu galios rajono savivaldybės administracijos direktoriaus 2014
m. gegužės 9 d. įsakymą Nr. AT-470 ,,Dėl išorinės reklamos aprašo patvirtinimo” su pakeitimais ir papildymais.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.




Administracijos direktorius                                                                         Dainius Grincevičius

PATVIRTINTA
Šakių rajono savivaldybės 
administracijos direktoriaus
2018 m. rugsėjo __ d. įsakymu Nr. _______


TIPINIO DYDŽIO IR TURINIO IŠORINĖS REKLAMOS ĮRENGIMO PROJEKTAI IR ŠIOS IŠORINĖS REKLAMOS ĮRENGIMO REIKALAVIMAI


I SKYRIUS
PROJEKTŲ TIPAI IR TURINYS

1.	Pareiškėjams (fiziniams ir juridiniams asmenims), pageidaujantiems įrengti tipinio dydžio ir turinio išorinę reklamą, reikia užpildyti patvirtintą paslaugos formą (Leidimų įrengti išorinę reklamą Šakių rajono savivaldybės teritorijoje išdavimo tvarkos aprašo priedas) ir gauti leidimą įrengti tipinę išorinę reklamą. Šios tipinės reklamos įrengiamos be projekto.
2.	Numatytos dviejų formatų (kvadrato bei horizontalaus stačiakampio) tipinės reklamos iškabos, kiekviena turi po 6 dydžio variantus.
3.	Tipas – prekės ženklas (PŽ). Turinys – ant balto fono pavaizduotas įmonės užregistruotas prekės ženklas. Dydžių variantai:

	Tipo Nr.
	Ilgis, m
	Aukštis

	PŽ1
	1
	1

	PŽ2
	2,5
	2,5

	PŽ3
	5,5
	5,5

	PŽ4
	1,5
	0,7

	PŽ5
	3
	1,5

	PŽ6
	6
	3



4.	Tipas – teikiamų paslaugų pavadinimas (TP). Turinys – ant balto fono parašytas teikiamų paslaugų pavadinimas (pvz. „KIRPYKLA“, „MAISTO PREKIŲ PARDUOTUVĖ“, „AUTOMOBILIŲ REMONTAS“ ar pan.). Tekstas rašomas arba visomis didžiosiomis raidėmis, arba iš pirmos didžiosios raidės, kitos – mažosios, tekstas gali būti išdėstytas dviem eilutėmis. Dydžių variantai:

	Tipo Nr.
	Ilgis, m
	Aukštis

	TP1
	1
	0,4

	TP2
	1,5
	0,4

	TP3
	2
	0,4

	TP4
	1
	0,8

	TP5
	1,5
	0,8

	TP6
	2
	0,8



5.	Kiekvienoje tipinėje reklamoje tekstas rašomas „Times New Roman“ šriftu.
6.	Rinkdamasis tekstą ir kitą grafinę informaciją bei nuotraukas pareiškėjas, o gamintojai, gamindami reklamas, privalo laikytis Lietuvos Respublikos Konstitucijos, Valstybinės kalbos, kitų su reklama susijusių įstatymų, Vyriausybės nutarimų, Valstybinės lietuvių kalbos komisijos nutarimų ir kitų teisės norminių aktų. Kilus neaiškumų dėl norimos pateikti informacijos, reikia konsultuotis su kalbos ar architektūros specialistais, pavyzdžiui, dėl teksto – su Šakių rajono savivaldybės administracijos kalbos tvarkytoja ir (arba) dėl vaizdo – su Šakių rajono savivaldybės administracijos Ūkio, architektūros ir investicijų skyriaus specialistais.
7.	Pareiškėjas turi turėti nekilnojamojo turto objekto savininko (-ų) sutikimą įrengti tipinę reklamą ant šio nekilnojamojo turto fasado.

II SKYRIUS
REKLAMOS MEDŽIAGOS, TVIRTINIMAS

8.	Tvirtinimo elementai dedami ant kiekvieno kampo. Reklama tvirtinama metaliniais inkarais.
9.	Tipinės reklamos priemonės turi būti gaminamos iš aliuminio–plastiko–aliuminio kompozicinių plokščių arba gali būti naudojami tentai su spauda, kurie turi būti tinkami naudoti lauke, nekeičiantys spalvos ir neblunkantys, t. y. atsparūs klimato sąlygoms – šalčiui, karščiui ir ultravioletinių spindulių poveikiui (rekomenduojama naudoti fasadui skirtas kompozicines gamyklines plokštes iš ES).
10.	Visos naudojamos medžiagos turi būti kokybiškos, preciziškai apdirbtais paviršiais, tinkamos daugkartiniam naudojimui lauko sąlygomis pervežant iš vienos vietos į kitą.

III SKYRIUS
REKLAMOS PRIEMONIŲ ĮRENGIMAS

11.	Numatyta, kad konkrečią tipinę reklamos įrengimo vietą pasirenka pareiškėjas, kuris kreipėsi ir kuriam (fiziniam ar juridiniams asmeniui) buvo suteiktas leidimas įrengti konkretaus tipo reklamą. Visais atvejais prieš įrengiant iškabas reikia pasitarti su statinio savininku ar bendrasavininkiais bei Šakių rajono savivaldybės administracijos Ūkio, architektūros ir investicijų skyriaus specialistais ir gauti jų pritarimą.
12.	Įrengiant tipines reklamos formas reikia vadovautis anksčiau pateikiama informacija ir toliau išvardytais pagrindiniais principais:
12.1.	tipines reklamos priemonės turi būti gaminamos tik taip, kaip aprašyta šiuose reikalavimuose;
12.2.	gaminant tipines reklamos priemones turi būti naudojamos kokybiškos, ilgaamžės medžiagos (nekeičiančios spalvos ir neblunkančios, skirtos naudoti lauke);
12.3.	tipinės reklamos priemonės ant pastato turi būti kabinamos ne aukščiau kaip 10 m ( ~ iki ketvirto aukšto langų apačios) ir ne žemiau kaip 1,2 m nuo dangos ar grunto paviršiaus;
12.4.	visada geriau tvirtinti reklamą ant langų ar durų stiklo, nei ant sienos. Patartina reklamą tvirtinti ant stiklo iš išorės – taip bus geresnis jos matomumas. Šiuo atveju reklamos tvirtinimui bei medžiagoms netaikomi šių reikalavimų 8 ir 9 punktai;
12.5.	jei ant šalia esančio pastato jau yra įrengta tipinė reklama ar reklamos, rekomenduojama įrengti to paties tipo reklamos priemones;
12.6.	prie vieno įėjimo durų (vartų) turi būti įrengiamos vienodo dydžio tipinės reklamos priemonės;
12.7.	ant prekybos centro fasado turi būti įrengiamos vienodo dydžio tipinės reklamos priemonės;
12.8.	pasibaigus leidimui, tipinės reklamos priemonės turi būti išvežtos, nukabintos taip, kad pastato fasadas liktų švarus, nepažeistas, t. y. toks, kaip buvo prieš įrengiant reklamos priemonę;
12.9.	visos tipinės reklamos priemonės turi būti kabinamos lygiuojant, tarp jų turi būti (pagal galimybę) vienodi tarpai;
12.10.	jei statinio fasadas (siena) yra raštuota, dalyta juostomis ir (ar) kitaip dekoruota, patariama ieškoti kitos vietos tipinės priemonės tvirtinimui. Draudžiama kabinti priemones ant pastato fasado (statinio sienos) architektūrinių detalių – stulpų, karnizų, portalų, langų ir durų apvadų, langinių, architektūros skaidymo linijų ar panašiai.
13.	Kilus neaiškumų pasirenkant reklamos priemonių tipą, vietą ir panašiai, rekomenduojama konsultuotis su Šakių rajono savivaldybės administracijos Ūkio, architektūros ir investicijų skyriaus specialistais.

IV SKYRIUS
BAIGIAMOSIOS NUOSTATOS

14.	Jei reikalinga kitos išvaizdos, medžiagų ar kito, netipinio turinio ir formos reklama, turi būti rengiamas išorinės reklamos projektas ir jis derinamas įprasta tvarka, vadovaujantis Leidimų įrengti išorinę reklamą Šakių rajono savivaldybės teritorijoje išdavimo tvarkos aprašo nustatyta tvarka.
15.	Ginčai tarp pareiškėjų, leidimų turėtojų ir išorinės reklamos kontrolę vykdančių institucijų sprendžiami įstatymų nustatyta tvarka.

